অনন্য নজির,বিশ্বসেরা গবেষকদের তালিকায় যাদবপুরের ২৯ জন

কলকাতাঃ শিক্ষা জগতে নজির গড়ল যাদবপুর বিশ্ববিদ্যালয়।বিশ্বসেরা গবেষকদের তালিকায় স্থান যাদবপুরের ২৯ জন গবেষকের।বিশ্বের দরবারে সন্মানিত হয়ে খুশি বিশ্ববিদ্যালয়ের কর্তৃপক্ষ।

সম্প্রতি স্ট্যানফোর্ড বিশ্ববিদ্যালয় প্রকাশিত করেছ ২ শতাংশ গবেষকদের একটি নামের তালিকা। বিশ্বের অন্যতম সেরা বিশ্ববিদ্যালয়ের সেই তালিকায় স্থান পেয়েছে যাদবপুর বিশ্ববিদ্যালয়ের ২৯ জন গবেষকদের নাম। যা প্রকাশিত হতেই বেশ প্রশংসিত হয়েছে শিক্ষামহলে।

আরও পড়ুন যাদবপুর ও প্রেসিডেন্সির পড়ুয়াদের এবার ভ্যাকসিন দেওয়ার সিদ্ধান্ত রাজ্যের

এবিষয়ে যাদবপুর বিশ্ববিদ্যালয় শিক্ষক সংগঠনের এক প্রতিনিধি দাবী করেছেন, এই সন্মান সত্যই ঈর্ষনীয়। যা সংখ্যা দেশের যেকোনো বিশ্ববিদ্যালয়ের থেকে বেশি সন্মানের।এই তালিকায় যাদবপুর বিশ্ববিদ্যালয় এর পিছনে রয়েছে বেনারস হিন্দু ইউনিভার্সিটি। এই বিশ্ববিদ্যালয় থেকে সেরার তালিকায় স্থান পেয়েছেন ২৪ জন।

রয়েছে ইউনিভার্সিটি অফ হায়দ্রাবাদ। এই বিশ্ববিদ্যালয় থেকে সেরার তালিকায় স্থান পেয়েছেন ২২ জন। এছাড়াও দিল্লি ইউনিভার্সিটি থেকে সেরার তালিকায় নাম রয়েছে ১৮ জন গবেষকের। সব মিলিয়ে সমগ্র দেশের ২,০৪৯ টি বিশ্ববিদ্যালয় এবং শিক্ষাপ্রতিষ্ঠান জায়গা করে নিয়েছে স্ট্যানফোর্ডের এই তালিকায়।

আরও পড়ুন চতুর্থ কলকাতা, অষ্টম যাদবপুর, দেশের সেরা দশ বিশ্ববিদ্যালয়ে নজরে বঙ্গ

এই তালিকায় যাদবপুর বিশ্ববিদ্যালয়কে পিছনে ফেলে দেশের মধ্যে সবথেকে এগিয়ে রয়েছে ইন্ডিয়ান ইনস্টিটিউট অফ সাইন্স (বেঙ্গালুরু)।এই বিশ্ববিদ্যালয় থেকে সেরার তালিকায় স্থান পেয়েছেন ১১৪ জন গবেষক।  যা নিঃসন্দেহে গর্বের বিষয় বিশ্ববিদ্যালয় তথা পড়ুয়াদের কাছে।

ইন্ডিয়ান ইনস্টিটিউট অফ সাইন্স (বেঙ্গালুরু)

প্রসঙ্গত, এর আগে ন্যাশনাল ইন্সটিটউশনাল র‍্যাঙ্কিং ফ্রেমওয়ার্ক বা এনআইআরএফ ২০২১-এর তালিকা ঘোষণা করা হয়েছিল। সেখানেও স্থান পেয়েছিল যাদবপুর বিশ্ববিদ্যালয়। তালিকার অষ্টম স্থানে জায়গা করে নিয়েছিল এই বিশ্ববিদ্যালয়। এনআইআরএফের ২০২০ সালের তালিকায় যাদবপুর বিশ্ববিদ্যালয় ১১ নম্বরে ছিল। একইভাবে ন্যাশনাল ইন্টটিটিউশনাল র‍্যাঙ্কিং ফ্রেমওয়ার্ক বা এনআইআরএফ ২০২১ এর তালিকাতেও দেশীয় বিশ্ববিদ্যালয়গুলির মধ্যে প্রথম স্থানে ছিল ইন্ডিয়ান ইন্সটিটিউট অফ সায়েন্স বেঙ্গালুরু। ফলে বছর ঘুরতে না ঘুরতেই এই সন্মানে স্বাভাবিকভাবেই খুশি শিক্ষার্থী থেকে কর্তৃপক্ষ।